12. ΒΑΣΙΛΙΚΟΝ ΔΙΑΤΑΓΜΑ της 27 Μαρτ./8 Μαΐου 1948 Περί εφοδιασμού δια βιβλιαρίων υγείας των υπαλλήλων αρτοποιείων της περιφερείας της πόλεως της Θεσσαλονίκης. Έχοντες υπ’ όψει το άρθρ.6 του Δ/τος της 25ης Αυγ. 1920 «περί κωδικοποιήσεως των περί υγιεινής και ασφαλείας των εργατών κλπ. διατάξεων» προτάσει του ημετέρου επί της Εργασίας Υπουργού και μετά σύμφωνον γνώμην του Συμβουλίου Επικρατείας και του Συμβουλίου Εργασίας, απεφασίσαμεν και διατάσσομεν: Άρθρ.1.-Απαγορεύεται η εξάσκησις του επαγγέλματος του υπαλλήλου αρτοποιείου εις την περιφέρειαν της πόλεως της Θεσσαλονίκης και των Προαστείων αυτής, εφ’ όσον ούτοι δεν είναι εφωδιασμένοι δια βιβλιαρίου υγείας. Άρθρ.2.-1.Η χορήγησις των βιβλιαρίων υγείας ενεργείται παρ’ Επιτροπής αποτελουμένης: α)Εξ ενός ανωτέρου υπαλλήλου του Υπουργείου Εργασίας ως Προέδρου. β)Εκ δύο ιατρών του Υγειονομικού Κέντρου Θεσσαλονίκης υποδεικνυομένων υπ’ αυτού. γ)Εκ δύο αντιπροσώπων των αρτοποιείων Θεσσαλονίκης υποδεικνυομένων υπό της οικείας επαγγελματικής οργανώσεως. δ)Εκ δύο αντιπροσώπων των υπαλλήλων αρτοποιείων Θεσσαλονίκης υποδεικνυομένων υπό της οικείας επαγγελματικής οργανώσεως. 2.Παρά τη Επιτροπή διορίζεται γραμματεύς είς εκ των υπαλλήλων του Υπουργείου Εργασίας. 3.Τα μέλη της Επιτροπής, ο Γραμματεύς και οι αναπληρωταί τούτων διορίζονται δι’ αποφάσεως του Υπουργού Εργασίας. 4.Η Θητεία των μελών της Επιτροπής είναι μονοετής. 5.Τα υπό στοιχείον β΄ μέλη της Επιτροπής συμμετέχουν των συνεδριάσεων της Επιτροπής άνευ ψήφου. Άρθρ.3.-1.Η Επιτροπή συνιστάται υποχρεωτικώς κατ’ έτος και κατά μήνα Ιούλιον δι’ αποφάσεως του Υπουργού Εργασίας. Η Επιτροπή 15 ημέρας προ της ενάρξεως των εργασιών αυτής καλεί δια των οικείων οργανώσεων τους ενδιαφερομένους όπως προσέλθωσιν προς λήψιν του βιβλιαρίου των. Αι εργασίαι της Επιτροπής δεν δύνανται να παρατείνωνται πέραν του χρονικού διαστήματος δύο μηνών. Κατά την πρώτην εφαρμογήν του παρόντος η Επιτροπή θέλει συγκροτηθή εντός δέκα πέντε ημερών, από της δημοσιεύσεως του παρόντος αι δ’ εργασίαι αυτής δύνανται να παραταθώσιν επί ένα εισέτι μήνα επί τη αιτήσει της Επιτροπής δι’ αποφάσεως του Υπουργού Εργασίας. Δι’ αποφάσεως του Υπουργού Εργασίας δύναται η Επιτροπή να συνέλθη και εκτάκτως οσάκις διαπιστωθή ανάγκη εφοδιασμού δια βιβλιαρίων υγείας υπαλλήλων αρτοποιείων. 2.Η Επιτροπή συγκαλείται υπό του Προέδρου αυτής και συνεδριάζει εις το κατάστημα της Επιθεωρήσεως Εργασίας Θεσσαλονίκης καθ’ ημέραν και ώραν οριζομένην υπ’ αυτού. Η Επιτροπή ευρίσκεται εν απαρτία παρισταμένων πέντε τουλάχιστον μελών μεταξύ των οποίων και ο Πρόεδρος αυτής. Αι αποφάσεις της Επιτροπής λαμβάνονται κατ’ απόλυτον πλειοψηφίαν των παρόντων μελών βάσει της γνωματεύσεως περί της υγιεινής καταστάσεως των εργαζομένων των εν τη Επιτροπή ιατρών. Εν περιπτώσει ισοψηφίας υπερισχύει η γνώμη υπέρ ης η ψήφος του Προέδρου. 3.Η Επιτροπή χορηγήσεως βιβλιαρίων υγείας υποχρεούται εις την τήρησιν των εξής βιβλιαρίων: 1)Βιβλίον πρακτικών εις ο καταχωρούνται αι λαμβανόμεναι αποφάσεις της Επιτροπής. 2)Μητρώον των δια βιβλιαρίων υγείας εφοδιαζομένων υπαλλήλων περιλαμβάνον τα εν τω βιβλιαρίω αναφερόμενα στοιχεία. Άρθρ.4.-1.Η Επιτροπή εφοδιάζει δια βιβλιαρίων υγείας τα πρόσωπα τα ανήκοντα εις την ως ανω κατηγορίαν εργαζομένων εφ’ όσον ταύτα συγκεντρούσι τας απαιτουμένας προϋποθέσεις υγείας δια την παροχήν αυτού. Η Επιτροπή εξετάζει δια των ιατρών την κατάστασιν υγείας εκάστου εκ των ενώπιον αυτής παρουσιαζομένων προς εξέτασιν και καταχωρεί επιμελεία του Γραμματέως εν τω μητρώω των δια βιβλιαρίου εφοδιαζομένων το ονοματεπώνυμον κλπ. στοιχεία του βιβλιαρίου υγείας ως δια του επομένου άρθρου ταύτα καθορίζονται. Εν περιπτώσει διαφωνίας των δύο ιατρών όσον αφορά την ικανότητα προς εργασίαν του εργαζομένου ούτος επανεξετάζεται υπό Επιτροπής αποτελουμένης εκ των δύο ιατρών της Επιτροπής του άρθρ. 2 και ενός ιατρού του εν Θεσσαλονίκη Υποκαταστήματος του Ιδρύματος Κοινωνικών Ασφαλίσεων οριζομένου υπό της Τοπικής Διοικητικής Επιτροπής αυτού. Η Επιτροπή αύτη λαμβάνει αποφάσεις κατά πλειοψηφίαν. 2.Δια να εφοδιασθή τις δια βιβλιαρίου υγείας δέον όπως προσκομίση: α)Βεβαίωσιν του εργοδότου, εξ ης να εμφαίνηται ότι εργάζεται ως υπάλληλος αρτοποιείου ή εν περιπτώσει ανεργίας τούτου βεβαίωσιν εμφαίνουσαν την προϋπηρεσίαν του. β)Πιστοποιητικόν του οικείου Δήμου ή Κοινότητος περί εγγραφής του εις τα μητρώα και γ)Δύο φωτογραφίας. (Μετά την σελ. 146) Σελ. 146,01 167-53 Υγιεινή Αρτοποιείων 5.Γ.γ.12 Δεν δύναται να εφοδιασθή τις δια βιβλιαρίου υγείας εφ’ όσον δεν έχει συμπληρώσει το 16ον έτος της ηλικίας του. Άρθρ.5.-Το βιβλιάριον υγείας υπογράφεται υπό του Προέδρου της Επιτροπής των μελών και του Γραμματέως περιλαμβάνει δε τα κάτωθι στοιχεία: 1)Τον αριθμόν Μητρώου. 2)Το ονοματεπώνυμον του υπαλλήλου. 3)Την ειδικότητα εις ην ανήκει. 4)Το έτος και τον τόπον γεννήσεως. 5)Την χρονολογίαν εκδόσεως του βιβλιαρίου. 6)Βεβαίωσιν περί της υγείας τούτου δεόντως υπογεγραμμένην παρά των εξετασάντων τούτον ιατρών. 7)Τα έτη της υπηρεσίας του. Επί του βιβλιαρίου επικολλάται φωτογραφία του κατόχου τούτου. Αντικατάστασις βιβλιαρίων επιτρέπεται μόνον εν περιπτώσει απωλείας ή φθοράς τούτου, οπότε το έτερον καταστρέφεται υπό της Επιτροπής. Άρθρ.6.-Οι εφοδιαζόμενοι δια βιβλιαρίου υγείας υποβάλλονται υποχρεωτικώς κατ’ έτος παρά της αυτής Επιτροπής εις επανεξέτασιν καταχωρουμένης της σχετικής βεβαιώσεως του ιατρού εν τω βιβλιαρίω υγείας. Άρθρ.7.-Εργοδόται χρησιμοποιούντες κατά παράβασιν του παρόντος εις τας εργασίας των μη εφωδιασμένους δια βιβλιαρίων υγείας, τιμωρούνται συμφώνως προς τας διατάξεις του άρθρ.3 του Β.Δ. της 25/8/1920 περί κωδικοποιήσεως των περί υγιεινής και ασφαλείας των εργατών κλπ. διατάξεων. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 146,02 167-54 5.Γ.γ.12 Υγιεινή Αρτοποιείων